CELEX: 32011D0388
Language: da
Date: 2011-06-29 00:00:00
Title: 2011/388/EU: Kommissionens gennemførelsesafgørelse af 29. juni 2011 om ændring af afgørelse 2011/44/EU om visse beskyttelsesforanstaltninger mod mund- og klovesyge i Bulgarien (meddelt under nummer K(2011) 4573)  EØS-relevant tekst

1.7.2011   
            
            
               DA
            
            
               Den Europæiske Unions Tidende
            
            
               L 173/10
            
         KOMMISSIONENS GENNEMFØRELSESAFGØRELSE
   af 29. juni 2011
   om ændring af afgørelse 2011/44/EU om visse beskyttelsesforanstaltninger mod mund- og klovesyge i Bulgarien
   (meddelt under nummer K(2011) 4573)
   (EØS-relevant tekst)
   (2011/388/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Et udbrud af mund- og klovesyge hos vildsvin og en række udbrud af sygdommen hos kvæg blev bekræftet i Bulgarien i januar 2011. Bulgarien har derfor truffet foranstaltninger i henhold til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge (3).
            
         
               (2)
            
            
               Endvidere blev Kommissionens afgørelse 2011/44/EU af 19. januar 2011 om visse beskyttelsesforanstaltninger mod mund- og klovesyge i Bulgarien (4) vedtaget, eftersom det var nødvendigt at styrke Bulgariens bekæmpelsesforanstaltninger. Nævnte afgørelse anvendes indtil den 30. juni 2011.
            
         
               (3)
            
            
               Bilag I til afgørelse 2011/44/EU indeholder en liste over områder i Bulgarien, hvor tilfælde af mund- og klovesyge er blevet bekræftet. De områder, der omgiver de pågældende områder, er anført i afgørelsens bilag II. De beskyttelsesforanstaltninger, der er fastsat i afgørelse 2011/44/EU, varierer, afhængigt af om området er anført i bilag I eller bilag II til afgørelsen.
            
         
               (4)
            
            
               I bilag I til afgørelse 2011/44/EU er regionen Burgas for øjeblikket anført, og i afgørelsens bilag II er regionerne Kardjali, Haskovo, Yambol, Sliven, Shumen og Varna anført.
            
         
               (5)
            
            
               Da der ikke er blevet indberettet nye udbrud af mund- og klovesyge i Bulgarien siden den 7. april 2011, og da overvågningen af de områder, der er anført i bilag I og II, ikke har vist mund- og klovesygeinfektion hos husdyr af arter, der er modtagelige for mund- og klovesyge, bør de områder, der er omfattet af restriktioner og anført i henholdsvis bilag I og II til afgørelse 2011/44/EU, indskrænkes.
            
         
               (6)
            
            
               Overvågningen i henhold til del B, stk. 4, litra g), i bilag XVIII til direktiv 2003/85/EF med henblik på at udelukke, at vildt er smittet med mund- og klovesygevirus, kan imidlertid ikke afsluttes, før i hvert fald antistoffer fra moderdyrene er forsvundet fra dyrevildt, der er modtageligt for mund- og klovesyge, og som er født i det pågældende område, efter at det første tilfælde af sygdommen blev indberettet i januar 2011.
            
         
               (7)
            
            
               Det er derfor nødvendigt at forlænge de foranstaltninger, der blev fastsat ved afgørelse 2011/44/EU, indtil den 30. september 2011.
            
         
               (8)
            
            
               Afgørelse 2011/44/EU bør derfor ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I afgørelse 2011/44/EU foretages følgende ændringer:
   
               1)
            
            
               I artikel 16 ændres »30. juni 2011« til »30. september 2011«.
            
         
               2)
            
            
               Bilag I og II erstattes af teksten i bilaget til nærværende afgørelse.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 29. juni 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EUT L 306 af 22.11.2003, s. 1.
   
      (4)  EUT L 19 af 22.1.2011, s. 20.
   
      BILAG
      »
            BILAG I
            Følgende områder i regionen Burgas i Bulgarien:
            
                        a)
                     
                     
                        Malko Tarnovo kommune og Tsarevo kommune
                     
                  
                        b)
                     
                     
                        Det område i Sredets kommune, der ligger syd for
                        
                                    i)
                                 
                                 
                                    det punkt, hvor lokalvejen fra Gabar (Sozopol kommune) til Drachevo (Sredets kommune) rammer Sredets kommunes administrative grænse (42°18′19.82″N / 27°17′12.11″Ø)
                                 
                              
                                    ii)
                                 
                                 
                                    lokalvejen fra det punkt, der er beskrevet i nr. i), til Drachevo, landsbyen Drachevo og videre ad vejen fra det nordlige Drachevo til krydset mellem nationalvej nr. 79 og nationalvej nr. 53 øst for landsbyen Sredets
                                 
                              
                                    iii)
                                 
                                 
                                    nationalvej nr. 53 fra det kryds, der er beskrevet i nr. ii), til krydset med lokalvejen til Belila, som danner Sredets' nordlige grænser
                                 
                              
                                    iv)
                                 
                                 
                                    lokalvejen fra det kryds med nationalvej nr. 53 i Sredets, der er beskrevet i nr. iii), vestpå til landsbyen Belila og til broen på denne lokalvej over floden Sredetska vest for landsbyen Prohod, inklusive landsbyen Prohod
                                 
                              
                                    v)
                                 
                                 
                                    fra det punkt, hvor lokalvejen fra Prohod til Bistrets krydser floden Sredetska, indtil det punkt, hvor forgreningen af floden til landsbyen Oman (Bolyarovo kommune) rammer Bolyarovo kommunegrænse (42°16′57.78″N/26°57′33.54″Ø).
                                 
                              
                  
         
            BILAG II
            Følgende områder i Bulgarien:
            
                        1.
                     
                     
                        I regionen Burgas:
                        
                                    a)
                                 
                                 
                                    Sozopol kommune og Primorsko kommune
                                 
                              
                                    b)
                                 
                                 
                                    Det område i Sredets kommune, der ligger nord for
                                    
                                                i)
                                             
                                             
                                                det punkt, hvor lokalvejen fra Gabar (Sozopol kommune) til Drachevo (Sredets kommune) rammer Sredets kommunes administrative grænse (42°18′19.82″N / 27°17′12.11″Ø)
                                             
                                          
                                                ii)
                                             
                                             
                                                lokalvejen fra det punkt, der er beskrevet i nr. i), til Drachevo, landsbyen Drachevo og videre ad vejen fra det nordlige Drachevo til krydset mellem nationalvej nr. 79 og nationalvej nr. 53 øst for landsbyen Sredets
                                             
                                          
                                                iii)
                                             
                                             
                                                nationalvej nr. 53 fra det kryds, der er beskrevet i nr. ii), til krydset med lokalvejen til Belila, som danner Sredets' nordlige grænser
                                             
                                          
                                                iv)
                                             
                                             
                                                lokalvejen fra det kryds med nationalvej nr. 53 i Sredets, der er beskrevet i nr. iii), vestpå til landsbyen Belila og til broen på denne lokalvej over floden Sredetska vest for landsbyen Prohod, inklusive landsbyen Prohod
                                             
                                          
                                                v)
                                             
                                             
                                                fra det punkt, hvor lokalvejen fra Prohod til Bistrets krydser floden Sredetska, indtil det punkt, hvor forgreningen af floden til landsbyen Oman (Bolyarovo kommune) rammer Bolyarovo kommunegrænse (42°16′57.78″N/26°57′33.54″Ø).
                                             
                                          
                              
                  
                        2.
                     
                     
                        I regionen Yambol:
                        
                                    a)
                                 
                                 
                                    Det område i Straldzha kommune, der ligger syd for nationalvej nr. 53
                                 
                              
                                    b)
                                 
                                 
                                    Bolyarovo kommune.
                                 
                              
                  «